丁巳遊大雄寺有陳朝檜
作者：葛勝仲
朝代：宋

paragraphs: 古殿藻井高，榱桷窮壮麗。
黄金四佛榜，煌煌曼卿字。
廷中檜異状，封植天嘉歲。
直幹龜鶴年，樛枝龍蛇勢。
陰森歷九朝，知閲幾興廢。
石根青銅柯，孤高方得地。
應笑凡草木，俛仰見癯瘁。
緬懷陳季年，三閣事瓌異。
後庭唱未闋，已作墮井計。
獨此歲寒姿，與佛常閲世。
寄謝青牛宫，勿輕大雄寺。